CELEX: 32017D0262
Language: et
Date: 2017-02-06 00:00:00
Title: Nõukogu otsus (EL) 2017/262, 6. veebruar 2017, millega määratakse kindlaks nõukogu peasekretariaadi ametisse nimetav asutus või ametiisik ja teenistuslepingute sõlmimiseks volitatud asutus või ametiisik ning tunnistatakse kehtetuks otsus 2013/811/EL

16.2.2017   
            
            
               ET
            
            
               Euroopa Liidu Teataja
            
            
               L 39/4
            
         NÕUKOGU OTSUS (EL) 2017/262,
   6. veebruar 2017,
   millega määratakse kindlaks nõukogu peasekretariaadi ametisse nimetav asutus või ametiisik ja teenistuslepingute sõlmimiseks volitatud asutus või ametiisik ning tunnistatakse kehtetuks otsus 2013/811/EL
   EUROOPA LIIDU NÕUKOGU,
   võttes arvesse Euroopa Liidu ametnike personalieeskirju ja Euroopa Liidu muude teenistujate teenistustingimusi, mis on sätestatud nõukogu määruses (EMÜ, Euratom, ESTÜ) nr 259/68, (1) eriti nimetatud personalieeskirjade artiklit 2 ning nimetatud teenistustingimuste artiklit 6,
   ning arvestades järgmist:
   
               (1)
            
            
               Vastavalt Euroopa Liidu toimimise lepingu artikli 240 lõike 2 esimesele lõigule juhatab nõukogu peasekretariaati peasekretär.
            
         
               (2)
            
            
               Haldusliku lihtsustamise ja tõhusa personalijuhtimise soodustamiseks peaks peasekretäril olema suurem võimalus delegeerida seoses Euroopa Liidu ametnike personalieeskirjade („personalieeskirjad“) ja Euroopa Liidu muude teenistujate teenistustingimuste („teenistustingimused“) kohaldamisega oma volitusi haldusküsimuste eest vastutavale peadirektorile. Peale selle peaks peasekretäril olema õigus delegeerida kõikidele peadirektoritele volitused teha otsuseid peadirektoraatide sisemiste ümberpaigutamiste ja üleviimiste kohta vastavalt personalivajadustele.
            
         
               (3)
            
            
               Nõukogu otsus 2013/811/EL (2) tuleks tunnistada kehtetuks,
            
         ON VASTU VÕTNUD KÄESOLEVA OTSUSE:
   Artikkel 1
   1.   Volitused, mis on personalieeskirjadega antud ametisse nimetavale asutusele või ametiisikule ning teenistustingimustega teenistuslepingute sõlmimiseks volitatud asutusele või ametiisikule, kuuluvad nõukogu peasekretariaadi puhul:
   
               a)
            
            
               nõukogule seoses peasekretäriga;
            
         
               b)
            
            
               nõukogule peasekretäri ettepanekul seoses personalieeskirjade artiklite 1a, 30, 34, 41, 49, 50 ja 51 kohaldamisega peadirektorite suhtes;
            
         
               c)
            
            
               muudel juhtudel peasekretärile.
            
         2.   Peasekretäril on õigus delegeerida täielikult või osaliselt oma volitused seoses personalieeskirjade ja teenistustingimuste kohaldamisega haldusküsimuste eest vastutavale peadirektorile.
   3.   Peasekretäril on õigus delegeerida oma volitused seoses asjaomastes peadirektoraatides teenistuse huvides toimuvate ümberpaigutamiste ja üleviimistega vastavalt personalieeskirjade artikli 7 lõikele 1 kõikidele peadirektoritele.
   Artikkel 2
   Otsus 2013/811/EL tunnistatakse kehtetuks.
   Artikkel 3
   Käesolev otsus jõustub 1. märtsil 2017.
   
      Brüssel, 6. veebruar 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 29. veebruari 1968. aasta määrus (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja muude teenistujate teenistustingimused ning komisjoni ametnike suhtes ajutiselt kohaldatavad erimeetmed (EÜT L 56, 4.3.1968, lk 1).
   
      (2)  Nõukogu 17. detsembri 2013. aasta otsus 2013/811/EL, millega määratakse kindlaks nõukogu peasekretariaadi ametisse nimetav asutus ja teenistuslepingute sõlmimiseks volitatud asutus, ning millega tunnistatakse kehtetuks otsus 2011/444/EL (ELT L 355, 31.12.2013, lk 91).